《上元夜送沈伯时赴南康山长》
宋代·孙锐

十载从游吾道南，山斋苜蓿澹于甘。
飞鱼想得三台兆，待雪空余□丈函。
席冷几番驯白鹿，罗传此夜赋黄柑。
太平不日经筵召，好把鳞书早晚探。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。